пикантни шеги за Борци
Мерцедес и Лада се сблъскват. От мерцедеса излиза един квадратен тип накичен със злато, а от ладата се показва един възрастен господин. Мутрата грабнал стареца за яката и се развикал:
- Абе, дядка, кво напрай ти бе? Знаеш ли колко струва тази кола? Можеш ли да и платиш ремонта?
- Ами аз съм с 200 лв пенсия.
- Деца имаш ли?
- Имам син. Той ще оправи нещата.
- К'во работи сина ти?
- Той е дресьор на делфини.
- Обаждай му се.
Старецът набрал номера, но мутрата му го взел от ръцете и креснал пак:
- Ей, дресьорчето, ако до 20 мин не ми докараш 20 бона, на теб и баща ти ви е спукана работата.
- Добре, идвам. - отговорил сина.
След 10 мин спира до тях черен микробус със затъмнени стъкла, а от него изскачат десетина яки типове с черни качулки на главите и спукват мутрягата от бой. Най-едрият от тях се приближава до стареца и му казва:
- Тате, колко пъти да ти обяснявам, че не съм дресьор на делфини, а треньор на ТЮЛЕНИ...